Illum, il-Kummissjoni Ewropea ħarġet it-Tabella ta’ Valutazzjoni tal-Ġustizzja tal-UE tal-2015, li tagħti ħarsa ġenerali lejn il-kwalità, l Illum, il-Kummissjoni Ewropea ħarġet it-Tabella ta’ Valutazzjoni tal-Ġustizzja tal-UE tal-2015, li tagħti ħarsa ġenerali lejn il-kwalità, l-indipendenza u l-effiċjenza tas-sistemi ġudizzjarji tal-Istati Membri. It-Tabella ta’ Valutazzjoni tal-Ġustizzja tal-UE hija għodda li tassisti lill-UE u l-Istati Membri fil-kisba ta’ ġustizzja aktar effettiva billi tipprovdi dejta oġġettiva, affidabbli u paragunabbli dwar is-sistemi ġudizzjarji ċivili, kummerċjali u amministrattivi tagħhom. “Sistema ta’ ġustizzja effettiva hija element fundamentali ta’ kull demokrazija. Riformi fil-ġustizzja għandhom rwol ewlieni fit-tisħiħ tal-valuri komuni tal-Unjoni u joħolqu ambjent favorevoli għall-investiment li għandna bżonn għal tkabbir sostenibbli " qalet Vĕra Jourová, il-Kummissarju tal-UE għall-Ġustizzja, il-Konsumaturi u l-Ugwaljanza bejn is-Sessi. “Fl-2014, il-biċċa l-kbira tal-Istati Membri kienu involuti fir-riforma tas-sistema tal-ġustizzja tagħhom, il-Kummissjoni tilqa’ u tappoġġa l-isforzi tagħhom. Sistemi ta’ ġustizzja aktar effettivi se jwasslu għal fiduċja reċiproka akbar fost l-Istati Membri. Aħna nafu li r-riformi tal-ġustizzja jieħdu ż-żmien biex jipproduċu riżultati, iżda aħna qed naraw xi sinjali inkoraġġanti fit tabella ta' valutazzjoni l-ġdida. Ninsab fiduċjuża li l-Istati Membri se jsegwu r-riformi b’determinazzjoni u impenn”. L-informazzjoni tingħata lis-Semestru Ewropew, il-koordinazzjoni tal-politika ekonomika annwali tal-UE. Flimkien ma’ valutazzjonijiet tal-pajjiż individwali, it-Tabella ta’ Valutazzjoni tal-Ġustizzja tal-UE tikkontribwixxi biex jiġu identifikati nuqqasijiet possibbli u biex tinkoraġġixxi lill-Istati Membri biex iwettqu, fejn meħtieġ, ir-riformi strutturali fil-qasam tal-ġustizzja. Sejbiet ewlenin mit-Tabella ta’ Valutazzjoni tal-Ġustizzja tal-UE għall-2015 jinkludu: Din it-tielet edizzjoni tat-Tabella ta’ Valutazzjoni tal-Ġustizzja tal-UE ara IP/13/285 u IP/14/273 għandha l-għan li tidentifika x-xejriet possibbli f’tliet sezzjonijiet ewlenin: l-effiċjenza, il-kwalità u l-indipendenza tal-ġustizzja. Dan jinkludi indikaturi ġodda u ta’ dejta aktar mirquma bbażata fuq sorsi ġodda ta’ informazzjoni, bħalma huma l-effiċjenza tal-qrati fl-oqsma tal-akkwist pubbliku u tad-drittijiet tal-proprjetà intellettwali. Parametri ġodda, bħalma huma l-użu u l-promozzjoni ta’ metodi ta’ soluzzjoni alternattiva tat-tilwim, inklużi f'kwistjonijiet relatati ma’ tilwim tal-konsumaturi, il-kwalità ta’ proċedimenti għal talbiet żgħar onlajn, il-politiki dwar il-komunikazzjonijiet tal-qrati u s-sehem ta’ nisa imħallfin professjonali huma inklużi. It-Tabella ta’ Valutazzjoni tagħti attenzjoni wkoll għal dawk il-fatturi li jistgħu jgħinu biex itejbu l-kwalità tas-sistemi ġudizzjarji. Il-passi li jmiss Is-sejbiet tat-Tabella ta’ Valutazzjoni se jkunu kkunsidrati għall-analiżi speċifiċi li għaddejjin għall-pajjiż tas-Semestru Ewropew 2015 (ara l-aħħar rapporti dwar is-Semestru Ewropew 2015, IP/15/4504 u MEMO/15/4511). Is-sejbiet tat-Tabella ta’ Valutazzjoni huma wkoll meħuda inkunsiderazzjoni meta tittieħed deċiżjoni skont il-prijoritajiet ta’ finanzjament tal-Fondi Strutturali u ta’ Investiment Ewropej (FSIE) fir-rigward ta’ riformi fil-ġustizzja. Ġew stabbiliti indikaturi speċjali, sabiex jimmonitorjaw l-effikaċja tas-sostenn tal-FSIE. Tagħrif eżistenti It-Tabella ta’ Valutazzjoni tal-Ġustizzja tal-UE tal-2015 tiġbor dejta minn sorsi varji, b’mod partikolari d-dejta pprovduta mill-Kunsill tal-Kummissjoni Ewropa għall-Evalwazzjoni tal-Effikaċja tal-Ġustizzja (CEPEJ), li jiġbor id-dejta mingħand l-Istati Membri. Hi tuża wkoll informazzjoni miksuba minn sorsi oħra, pereżempju permezz ta’ kooperazzjoni mill-qrib man-Netwerk Ewropew tal-Kunsilli tal-Ġudikatura (ENCJ). Hija tħares lejn l-istess indikaturi bħal fl-2014, filwaqt li tagħmel użu wkoll minn xi sorsi addizzjonali ta’ informazzjoni: It-Tabella ta’ Valutazzjoni tal-UE għall-Ġustizzja tikkontribwixxi għall-proċess tas-Semestru Ewropew billi tgħin biex jiġu identifikati kwistjonijiet marbutin mal-ġustizzja li jistħoqqilhom attenzjoni partikolari. Flimkien ma’ valutazzjoni speċifika tas-sitwazzjoni fl-Istati Membri, it-Tabella ta’ Valutazzjoni tal-Ġustizzja tal-UE tal-2014 ikkontribwixxiet biex jiġu indirizzati rakkomandazzjonijiet speċifiċi għall-pajjiż fil-qasam tal-ġustizzja għal tnax-il Stat Membru (BG, ES, HR, IE, IT, LV, MT, PL, PT, RO, SK, SI). B’dan il-mod, it-Tabella ta’ Valutazzjoni se tassisti kemm lill-UE u kemm lill-Istati Membri biex jistabbilixxu sistemi ġudizzjarji aktar effettivi għaċ-ċittadini u n-negozji. Dan se jgħin fir-rinfurzar tal-istrateġiji tat-tkabbir fil-pajjiżi kkonċernati u għall-UE b’mod ġenerali. It-Tabella ta' Valutazzjoni ma tippreżentax klassifikazzjoni unika globali iżda ħarsa ġenerali lejn il-funzjonament tas-sistemi ġudizzjarji kollha bbażati fuq indikaturi varji li huma ta’ interess komuni għall-Istati Membri kollha. Ma tippromwovix xi tip partikolari ta’ sistema ġudizzjarja u tittratta lill-Istati Membri kollha b’mod ugwali. Ikun xi jkun il-mudell tas-sistema ġudizzjarja nazzjonali jew it-tradizzjoni legali li tkun imsejsa fuqha, il-puntwalità, l-indipendenza, l-affordabbiltà, u l-aċċess faċli biex wieħed jużaha huma wħud mill-parametri essenzjali ta’ dak li jikkostitwixxi sistema ġudizzjarja effettiva. Full document available : 2015 EU Justice Scoreboard Summary of the Justice scoreboard: Factsheet Annotated graphs with the full figures Questions and answers on the 2015 EU Justice Scoreboard European Semester: http://ec.europa.eu/europe2020/making-it-happen/index_en.htm Webpage of Věra Jourová, EU Commissioner for Justice: http://ec.europa.eu/commission/2014-2019/jourova_en Follow the Commissioner on Twitter: @VeraJourova Follow EU Justice on Twitter: @EU_Justice ANNEX Efficiency Quality Independence